Maddy Prior

Madelaine Edith Prior MBE (født 14. august 1947) er en engelsk folkrocksanger, best kjent som vokalist i Steeleye Span.

Hun ble født i Blackpool og flyttet til St Albans i tenårene. Hun var gift med Steeleye Span bassisten Rick Kemp og de har to barn, datteren Rose Kemp er sanger og sønnen Alex Kemp er gitarist.

Sammen med Mac MacLeod dannet hun duoen Mac & Maddy i 1966. Senere samarbeidet hun med Tim Hart, de spilte inn to album før de var med på å danne bandet Steeleye Span i 1969. Hun var med i Steeleye Span til 1978 og kom tilbake i perioden 1980 – 1997. Hun ble igjen medlem av bandet i 2002  og er nå den eneste fra den originale besetningen som fremdeles er med.

Sammen med June Tabor dannet hun Silly Sisters og de har gitt ut 2 album Silly Sisters (1976) og No More to the Dance (1988). Siden 1984 har hun ofte samarbeidet med The Carnival Band, både på turneer og på så langt på 11 album. Hun har også samarbeidet Giles Lewin og Hannah James og er med på 2 av deres album 3 For Joy (2012) og Shortwinger (2018). Hun er med på en rekke artisters album som Jethro Tull Too Old to Rock 'n' Roll: Too Young to Die! (1976) Mike Oldfield Incantations (1978) og Strawbs Blue Angel (2003).

Maddy Prior har også gitt ut en rekke album og singler.

Album 

 Woman in the Wings (1978) — med Jethro Tull
 Changing Winds (1978)
 Hooked on Winning (1982)
 Going for Glory (1983)
 Happy Families (1990) — Maddy Prior og Rick Kemp
 Year (1993)
 Memento (best of) (1995)
 Flesh and Blood (1997)
 Ravenchild (1999)
 Ballads and Candles (2000)
 Arthur the King (2001)
 Bib and Tuck (2002) — Maddy Prior and the Girls med Abbie Lathe og Rose Kemp
 Lionhearts (2003)
 Under the Covers (2005) — Maddy and the Girls med Abbie Lathe og Claudia Gibson
 The Quest (2007)
 Seven for Old England (2008)

Referanser

Eksterne lenker 
 

Britiske sangere
Order of the British Empire (MBE)